Oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov - Politická stratégia na rok 2008 /* KOM/2007/0065 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 21.2.2007 KOM(2007) 65 v konečnom znení OZNÁMENIE KOMISIE RADE, EURÓPSKEMU PARLAMENTU, EURÓPSKEMU HOSPODÁRSKEMU A SOCIÁLNEMU VÝBORU A VÝBORU REGIÓNOV Politická stratégia na rok 2008 OBSAH 1. Jasné smerovanie 3 2. Časť I: Prioritné činnosti v roku 2008 5 2.1. Prierezové priority 5 2.2. Prosperita 6 2.3. Solidarita 9 2.4. Bezpečnosť a sloboda 11 2.5. Európa ako svetový partner 13 2.6. Lepšia regulácia – v centre každodennej práce Komisie 16 2.7. Zlepšovanie komunikácie a komunikačné priority na rok 2008 16 3. Časť II: Všeobecný rámec pre ľudské a finančné zdroje na rok 2008 18 3.1. Ľudské zdroje 18 3.1.1. Posilnenie v súvislosti s rozšírením 18 3.1.2. Prispievanie do centrálneho fondu presunov 18 3.1.3. Ďalšie ľudské zdroje, ktoré sa majú prideliť na štyri politické priority 18 3.2. Zmeny v prideľovaní finančných zdrojov 19 3.2.1. Finančné dôsledky priority „Prosperita“ 20 3.2.2. Finančné dôsledky priority „Solidarita“ 20 3.2.3. Finančné dôsledky priority „Bezpečnosť“ 21 3.2.4. Finančné dôsledky priority „Vonkajšia projekcia“ 21 3.2.5. Prehľad zmien podľa výdavkových kapitol finančného rámca 23 OZNÁMENIE KOMISIE POLITICKÁ STRATÉGIA NA ROK 2008 1. JASNÉ SMEROVANIE Európa v súčasnosti dosiahla široký politický konsenzus, pokiaľ ide o politiky, ktoré potrebuje uskutočňovať. Strategické ciele stanovené na začiatku mandátu Komisie – prosperita, solidarita, bezpečnosť a sloboda, ako aj silnejšia Európa vo svete – poskytli jasný rámec na uskutočňovanie politík, ktoré umožnia splniť očakávania občanov, pokiaľ ide o oblasti, v ktorých by Európa mala konať. Sformovali Úniu schopnú reagovať na výzvu globalizácie a vybaviť Európanov pre budúcnosť. Komisia obnovila Lisabonskú stratégiu s cieľom zabezpečiť hospodársky rast a pracovné miesta prostredníctvom partnerstva s členskými štátmi. Dosiahla konsenzus s členskými štátmi o spoločnom postupe v kľúčových oblastiach ako sú energetika, výskum a demografické zmeny. Preukázala svoju schopnosť dodržať tieto záväzky prostredníctvom iniciatív ako Energetická politika pre Európu, Európsky fond na prispôsobenie sa globalizácii, Európsky technologický inštitút (EIT) a opatrení na podporu členských štátov pri riadení vonkajších hraníc EÚ a riešení migrácie. V spolupráci s členskými štátmi a inými inštitúciami prináša politickú podporu a humanitárnu pomoc krajinám v ťažkostiach po celom svete. Komisia má lepšie integrované vnútorné a vonkajšie politiky, ktoré posilňujú hospodársky rast a pracovné miesta v rámci Únie a zároveň podporujú rozvoj v celosvetovom meradle. Pomohla dokončiť piate kolo rozširovania Európskej únie a pokračovať v procese, ktorý umožní, aby Únia z 27 štátov dosiahla svoj plný potenciál. Komisia pomohla prostredníctvom rokovaní s Európskym parlamentom a Radou zabezpečiť ambiciózny viacročný finančný rámec na roky 2007 – 2013 a s cieľom premietnuť finančný rámec na konkrétne činnosti pripravila nové finančné nástroje a programy. Komisia začala ambicióznu kampaň zameranú na lepšiu právnu úpravu a zjednodušenie právnych predpisov EÚ. Posilnila svoje úsilie pri zapájaní sa do vzájomného dialógu s občanmi o možnostiach politiky a budúcnosti Európy. Tento prehľad potvrdzuje, že Európska únia uskutočňuje zdvojenú stratégiu, ktorú stanovila Európska komisia v máji minulého roku a ktorú podporuje Európska rada a Európsky parlament. EÚ sa presadzuje širokou škálou ambicióznych politík upozorňujúc našich občanov na to, aká podstatná pre uskutočňovanie ich túžob je v súčasnom svete európska dimenzia. Schopnosť Únie účinne konať zároveň podporuje paralelný proces v oblasti činností smerujúcich k ústavnej a inštitucionálnej dohode – k dohode, ktorá by spätne v budúcnosti priniesla efektívnejšiu a demokratickejšiu Európu. Táto ročná politická stratégia predstavuje návrhy Komisie na kľúčové iniciatívy, ktoré sa majú uskutočniť v roku 2008. Navrhuje sa v nej aj prideľovanie ľudských zdrojov s cieľom posilniť schopnosť Komisie konať v prioritných oblastiach. Na zohľadnenie zvýšeného pracovného zaťaženia v dôsledku rozšírenia budú potrebné ďalšie pracovné miesta, pričom iné politické priority sa budú musieť pokryť výlučne vnútornými presunmi v rámci Komisie. Rok 2008 bude určite významným rokom diskusií o budúcnosti Európy: Konštruktívna inštitucionálna dohoda by bola vyslaním pozitívneho signálu pred budúcimi európskymi voľbami. Z iných hľadísk bude rok 2008 rokom konsolidácie a pokračujúcej implementácie súčasného acquis, pričom sa bude zároveň naďalej venovať pozornosť správnemu uplatňovaniu právnych predpisov EÚ. Komisia bude pokračovať v programe reforiem s cieľom zabezpečiť modernú, efektívnu, zodpovednú a transparentnú administratívu – schopnú komunikovať s európskymi občanmi a budovať medzi nimi dôveru. Komisia sa bude ďalej zameriavať na dosahovanie výsledkov v rámci všeobecných strategických cieľov. Hospodársky rast a pracovné miesta zostávajú pre Úniu hlavnou politickou prioritou, ktorú podporuje ďalšie úsilie pri riešení klimatických zmien a uspokojovaní energetických potrieb Únie dnes aj v budúcnosti. Rozvíjanie spoločnosti založenej na vedomostiach zostane základným kameňom tejto stratégie. Najnovšie rozšírenie EÚ zaznamená ďalšiu konsolidáciu, keď nové členské štáty postupne vstúpia do schengenského priestoru a prijmú euro. Pri príležitosti desiateho výročia zavedenia eura Komisia predstaví prehľad o tom ako EMU fungovala do teraz a čo sa s ňou dá urobiť, aby lepšie vyhovovala potrebám budúcnosti. V zmysle správy vecí verejných bude Komisia plniť svoj záväzok zapájať sa do dialógu a konzultácií, uskutočňovať program v oblasti lepšej právnej úpravy a naďalej venovať pozornosť správnemu uplatňovaniu právnych predpisov EÚ. Ako sa však uvádza ďalej, v niektorých oblastiach politiky budú potrebné nové iniciatívy. Komisia od svojho nástupu do funkcie otvorila široký okruh konzultácií a politický dialóg, vrátane preskúmania jednotného trhu a zhodnotenia sociálnej situácie. Týmto preskúmaním sa zabezpečí, aby bol jednotný trh naďalej hospodársky úspešný a aby z neho mali občania skutočný prospech. Zhodnotenie zase preskúmaním sociodemografických trendov poskytne prehľad o sociálnej situácii v EÚ a o prístupe občanov k právam a príležitostiam a bude prínosom pre priebežné hodnotenie sociálneho programu. Tieto preskúmania budú zdrojom pre širokú škálu konkrétnych iniciatív. V tomto štádiu nie je vždy možné definitívne určiť presnú povahu týchto iniciatív, pretože v návrhoch sa budú musieť zohľadniť výsledky konzultácií so zainteresovanými stranami a posúdenia dosahu zo strany Komisie. Európska komisia prehĺbi aj prípravne práce na komplexnom preskúmaní rozpočtu a analýze výsledkov konzultácií, ktoré sa začali v roku 2007, s cieľom vydať dokument z tohto preskúmania v rokoch 2008 – 2009. Aby tento program na rok 2008 priniesol výsledky, je Komisia odhodlaná pracovať v efektívnom partnerstve s ostatnými európskymi inštitúciami. Teší sa na konštruktívny dialóg a výmenu názorov s Európskym parlamentom a Radou o tom, aké by mali byť politické priority v roku 2008 a ako by sa mali odraziť v legislatívnom a pracovnom programe Komisie, ktorý sa má prijať v októbri budúceho roku, a v rozpočte na rok 2008. 2. ČASť I: PRIORITNÉ čINNOSTI V ROKU 2008 2.1. Prierezové priority Hoci sa Komisia naďalej prísne zameriava na implementáciu strategických cieľov, musí byť ostražitá a pripravená dynamicky reagovať na nové výzvy. Niektoré otázky, ktoré sa nedávno dostali do popredia politického programu EÚ už pre ich vlastnú povahu, sa dotýkajú všetkých štyroch strategických cieľov a prispievajú k dosiahnutiu niekoľkých alebo všetkých týchto cieľov. Hlavnými príkladmi sú energetika a klimatické zmeny, Lisabonská agenda pre rast a zamestnanosť a migrácia. Pri plnení týchto výziev sa Komisia snaží reagovať koherentným a flexibilným spôsobom tak, že spolupracuje so všetkými svojimi útvarmi, navrhuje koherentné politiky, ktoré prechádzajú cez tradičné hranice, a v plnej miere využíva širokú škálu nástrojov finančnej a regulačnej politiky. Tieto otázky sú taktiež prierezové v tom zmysle, že sa k nim musí pristupovať prostredníctvom činností v rámci EÚ aj prostredníctvom globálneho prístupu s partnermi na celom svete. Nakoniec je zrejmé, že zachádzajú aj za samotný rok 2008 a že výzvy, pred ktorými Európa stojí, sa podarí dosiahnuť iba viacročnou dôslednou a usilovnou prácou. Riešenie klimatických zmien sa dostalo do popredia a bude neoddeliteľnou súčasťou priorít Komisie v roku 2008 s cieľom zabezpečiť trvalú prosperitu pre Európu. Kľúčovým faktorom pri zabezpečovaní trvalo udržateľného hospodárskeho rastu je trvalo udržateľná, bezpečná a konkurencieschopná energetika v celej Únii založená na vhodnej kombinácii trvalo udržateľných energetických zdrojov. Rok 2008 bude rozhodujúcim rokom pre dosiahnutie pokroku, pokiaľ ide o balík opatrení v oblasti energetiky a klimatických zmien, ktorý prijala Komisia začiatkom roku 2007. Hlavné činnosti by mali zahŕňať prácu na vytvorení európskej siete plynovodov a európskej rozvodnej siete elektrickej energie, ďalšie kroky pri zvyšovaní energetickej efektívnosti a trvalo udržateľnej energetiky, revíziu systému ropných zásob EÚ s cieľom podnietiť energetickú solidaritu medzi iniciatívami členských štátov vyplývajúcimi z európskeho strategického plánu pre energetické technológie a presadzovanie pravidiel hospodárskej súťaže a vnútorného trhu v odvetví energetiky. EÚ by mala naďalej zohrávať vedúcu úlohu pri prispôsobovaní sa klimatickým zmenám a pri ich obmedzovaní. Komisia bude presadzovať, aby Únia a kľúčové zainteresované strany na celom svete prevzali nové záväzky pri znižovaní emisií CO2 po roku 2012, keď sa skončí platnosť Kjótskeho protokolu. EÚ by mala taktiež využiť svoju vedúcu úlohu na vystupňovanie medzinárodného tlaku na globálne zmeny. Na tento účel je kľúčová aliancia za politiku v oblasti globálnej klímy, ktorej zámerom je zaangažovať rozvojové krajiny na riešení klimatických zmien s cieľom rozšíriť účasť na medzinárodnom režime v oblasti klimatických zmien po roku 2012. Aby EÚ pomohla Európe pri plnení záväzkov v oblasti nových emisných cieľov, podnikne ďalšie kroky na podporu energetickej efektívnosti a trvalo udržateľnej výroby energie. Obnovená Lisabonská stratégia pre rast a zamestnanosť zostáva hlavným prostriedkom na podporu prosperujúcej, sociálne inkluzívnej a z hľadiska životného prostredia zodpovednej Európskej únie založenej na partnerstve s členskými štátmi. Táto stratégia zjednodušená a obnovená v roku 2005 začína prinášať výsledky a prispieva k zvýšenej ekonomickej výkonnosti v EÚ. Výzvou sa teraz stáva zhodnotenie súčasného vzostupu s cieľom posunúť vpred ďalšie reformy. Komisia predloží koncom roka 2007 strategickú správu o prvom cykle tejto stratégie, podľa možnosti spolu s revíziou integrovaných usmernení s cieľom preniesť modernizáciu do ďalšieho desaťročia. V roku 2008 budú okrem toho známe prvé výsledky ďalšieho úsilia o implementáciu Lisabonskej stratégie na regionálnej úrovni prostredníctvom nových programov európskej kohéznej politiky a nových programov politiky rozvoja vidieka pre všetky členské štáty EÚ, ktoré sa majú prijať v roku 2007. Riadenie migračných tokov do EÚ si vyžaduje viacrozmerný prístup. Migrácia za prácou, ak je dobre riadená, je pozitívnym príspevkom k prosperite a kultúrnej rozmanitosti Európy. Komisia predloží v roku 2008 dva legislatívne návrhy týkajúce sa migrácie za prácou, pokiaľ ide o podmienky vstupu a pobyt sezónnych pracovníkov a odmeňovaných stážistov. Právo požiadať o azyl v EÚ je výrazom európskych hodnôt solidarity. Komisia navrhne v roku 2008 ďalšie kroky vedúce k spoločnej politike v oblasti migrácie a opatrenia na vytvorenie spoločného európskeho azylového systému do roku 2010. A nakoniec, EÚ musí predchádzať nelegálnej migrácii, pôsobiť proti obchodovaniu s ľuďmi a chrániť svoje vonkajšie hranice. V roku 2008 sa bude ďalej rozvíjať Agentúra pre vonkajšie hranice a členským štátom sa poskytne podpora pri riešení nelegálnej migrácie prostredníctvom európskeho systému sledovania hraníc. Komisia bude ďalej pracovať na vonkajšej dimenzii prostredníctvom kombinovaného migračného a rozvojového programu, najmä s Afrikou. 2.2. Prosperita Ako už bolo uvedené prv, obmedzovanie klimatických zmien a prispôsobovanie sa im, napredovanie v oblasti energetickej politiky pre Európu a implementácia Lisabonskej stratégie budú v roku 2008 rozhodujúcim príspevkom k prosperite v EÚ. Z environmentálneho hľadiska trvalo udržateľné dopravné služby za dostupnú cenu sú predpokladom pre plné využitie vnútorného trhu. S cieľom znížiť negatívny dosah odvetvia dopravy na životné prostredie Komisia navrhne akčný plán mestskej dopravy, bielu knihu na podporu konkurencieschopnosti a efektívnosti námornej dopravy na základe lepšieho začlenenia malej námornej pobrežnej dopravy do logistického reťazca a legislatívny návrh na obmedzenie emisií oxidu dusíka v letectve. Celoživotné vzdelávanie zostáva aj naďalej rozhodujúcim prvkom Lisabonskej stratégie. Je rozhodujúce pre konkurencieschopnosť a zamestnateľnosť, ale zároveň podporuje rozvoj osobnosti, aktívne občianstvo a spoločenské začlenenie. Výskum a technický rozvoj je kľúčom k podpore trvalo udržateľného rozvoja a inovácie, ktorý zabezpečí, aby Európa zostala aj v budúcnosti konkurencieschopnou a prosperujúcou spoločnosťou. Siedmy európsky rámcový program (RP7) zohráva vedúcu úlohu pri podpore európskej spolupráce v oblasti výskumu a stimulácie spolupráce v celej Únii. Je jedným z rozhodujúcich nástrojov na podporu ďalšieho rozvoja Európskeho výskumného priestoru (EVP), ktorý sa bude Komisia snažiť ďalej podporovať. Ústredným prvkom RP7 je Európska rada pre výskum (ERV). Od roku 2008 bude Európsku radu pre výskum podporovať výkonná agentúra, aby mohla v plnej miere zastávať úlohu celoeurópskej agentúry financujúcej výskum na hraniciach súčasného poznania. Riadenie ostatných častí RV7 sa bude optimalizovať prostredníctvom ďalšej výkonnej agentúry. V priebehu roka sa uskutočnia prípravné práce s cieľom zabezpečiť uvedenie Európskeho technologického inštitútu (EIT) do činnosti v roku 2009. EIT pomôže prostredníctvom strategického výskumu a vzdelávania preklenúť medzeru v zavádzaní inovácií medzi EÚ a jej hlavnými konkurentmi. V priebehu celého roka bude niekoľko európskych výskumných iniciatív pôsobiť na podporu kľúčových iniciatív, ako je Lisabonská stratégia a hlavné oblasti politiky, vrátane konkurencieschopnosti v priemysle, energetiky, životného prostredia, zdravotníctva, námornej politiky, bezpečnosti a dopravy. Na základe výsledkov preskúmania jednotného trhu, ktoré budú k dispozícii v roku 2007, predloží Komisia legislatívne návrhy, aby umožnila občanom a spoločnostiam, najmä malým a stredným podnikom (MSP) mať v plnej miere prospech z vnútorného trhu. Iniciatívy môžu napríklad zahŕňať návrhy v oblasti finančných služieb alebo práv duševného vlastníctva. Môže byť taktiež potrebné vystupňovať činnosti pri presadzovaní práva v oblasti hospodárskej súťaže s konkrétnym zameraním na najškodlivejšie praktiky a formy štátnej pomoci obmedzujúce hospodársku súťaž, ako aj v oblasti voľného pohybu kapitálu. Osobitné návrhy sa predložia, pokiaľ ide o spoločný konsolidovaný základ dane z príjmu právnických osôb (CCCTB) pre podniky a pozorne sa bude sledovať implementácia európskej stratégie v oblasti patentov. Posilňovanie dôvery spotrebiteľa a podpora ochrany spotrebiteľa bude ďalšou oblasťou, v ktorej Komisia pripraví v roku 2008 nové návrhy. Takéto iniciatívy môžu zahŕňať právne predpisy týkajúce sa základných zmluvných práv a odškodňovania spotrebiteľov a možné rozšírenie platnosti pravidiel EÚ týkajúcich sa ochrany spotrebiteľa tak, aby sa vzťahovali na softvér a údaje (napr. hudbu a filmy) kúpené a stiahnuté cez internet. Na základe výsledkov konzultácií o zelenej knihe a akčného plánu na rok 2007 sa bude prostredníctvom radu iniciatív uskutočňovať námorná politika EÚ zameraná na podporu pracovných miest a rast hospodárstva Európy v pobrežných oblastiach súvisiaceho s morom. Pozornosť sa bude venovať prierezovým otázkam súvisiacim s inými politikami, okrem iného správe vecí verejných v oblasti medzinárodného námorníctva, námornému výskumu, konkurencieschopnosti námorného priemyslu, rybnému hospodárstvu a akvakultúre, dozoru a zbieraniu údajov, spoločnému námornému priestoru EÚ, ktorý sa vytvoril v rámci dopravnej politiky, bezpečnosti (napr. kontrola morských hraníc – pozri činnosti v bode 2.4) a problematike životného prostredia ako je rozpracovaná v námornej stratégii EÚ. Prosperita: kľúčové činnosti plánované na rok 2008 Lisabonská stratégia pre rast a zamestnanosť • Strategická správa o prvom cykle obnovenej Lisabonskej stratégie a následné opatrenia Energetika a doprava: • Implementácia balíka opatrení v oblasti energetiky a klimatických zmien a následné opatrenia • Začiatok implementácie opatrení potrebných na vytvorenie európskej siete plynovodov a európskej rozvodnej siete elektrickej energie • Iniciatívy vyplývajúce z európskeho strategického plánu pre energetické technológie, najmä pokiaľ ide o obnoviteľné zdroje energií, trvalo udržateľné technológie v oblasti uhlia a riadenie jadrového odpadu. • Revízia systému ropných zásob EÚ • Akčný plán mestskej dopravy EÚ s cieľom „zozeleniť“ odvetvie dopravy. • Legislatívny návrh na obmedzenie emisií oxidu dusíka (NOx) v letectve • Legislatívny návrh na zníženie emisií z lodí • Biela kniha o spoločnom európskom námornom priestore na podporu námornej dopravy • Posilnenie agentúr pre bezpečnosť dopravy s cieľom dopracovať pravidlá dopravnej bezpečnosti Globálny prístup k migrácii • Smernice týkajúce sa migrácie za prácou, podmienok vstupu a pobytu sezónnych pracovníkov a odmeňovaných stážistov Vzdelávanie, výskum a inovácie • Zriadenie výkonných agentúr s cieľom plne uviesť to činnosti Európsku radu pre výskum (ERV) a optimalizovať implementáciu činností RP7 • Prípravné činnosti – menovanie riadiacej rady a výber prvých znalostných a inovačných spoločenstiev (ZIC) – s cieľom uviesť do činnosti Európsky technologický inštitút (EIT) Jednotný trh • Legislatívne a iné návrhy vyplývajúce zo záverov preskúmania jednotného trhu • Opatrenia vyplývajúce z novej stratégie EÚ v oblasti patentov • Návrh umožňujúci podnikom využívať spoločný konsolidovaný základ dane z príjmu právnických osôb (CCCTB) pri činnostiach v celej EÚ Hospodárska a menová únia • Strategické preskúmanie EMU po 10 rokoch a návrhy na zlepšenie jej fungovania Posilnenie dôvery spotrebiteľa a ochrany spotrebiteľa • Legislatívne iniciatívy na posilnenie ochrany spotrebiteľa, napr. pokiaľ ide o zmluvné práva a odškodňovanie spotrebiteľov Námorná politika a monitorovanie • Uskutočňovanie iniciatív na implementáciu námornej politiky EÚ 2.3. Solidarita Ako už bolo uvedené, bude v roku 2008 v duchu solidarity v rámci Európy, s okolitým svetom aj s budúcimi generáciami pre EÚ naďalej hlavnou úlohou riešenie klimatických zmien. Implementácia právnych predpisov o registrácii, hodnotení a povoľovaní chemických látok ( REACH ) je kľúčovou skúškou, ktorá má ukázať schopnosť Európy podnecovať konkurencieschopnosť európskeho priemyslu a pritom zlepšovať zdravie a životné prostredie občanov Európy. V roku 2008 podstúpi „ zdravotnú prehliadku “ reformovaná spoločná poľnohospodárska politika (SPP), aby sa overilo, či je možné doladiť reformu z roku 2003, a aby sa pripravili podmienky pre budúcu štruktúru a priority SPP. Rok 2008 bude taktiež prvým rokom implementácie jednotnej organizácie spoločného trhu , ktorá je významným krokom k zjednodušeniu, ako aj implementácie reformy v oblasti vína, ovocia a zeleniny a bavlny. Pokiaľ ide o spoločnú politiku rybného hospodárstva (SPRH), Komisia predloží významne preformulovaný kontrolný rámec s cieľom posilniť jej presadzovanie v celej Únii. Na základe zhodnotenia sociálnej situácie a priebežného preskúmania implementácie sociálneho programu, ktoré sa majú v obidvoch prípadoch predložiť v roku 2007, Komisia navrhne iniciatívy na podporu solidarity a prístupu občanov k právam a príležitostiam. Ako opatrenie vyplývajúce z Európskeho roka rovných príležitostí pre všetkých (2007) Komisia rozšíri a posilní svoju politiku rovných príležitostí. Navrhne najmä nové iniciatívy navrhnuté na predchádzanie diskriminácii mimo pracovného trhu – na základe pohlavia, náboženského presvedčenia, viery, postihnutia, veku alebo sexuálnej orientácie – a na boj proti nej, ako aj na podporu lepšieho zosúladenia rodinného a pracovného života. Návrhy na podporu sociálnej solidarity budú obsahovať možné intervencie Európskeho fondu na prispôsobenie sa globalizácii , ktorý bol zriadený, aby dopĺňal úsilie členských štátov pri podpore snahy pracovníkov, ktorí stratili zamestnanie v dôsledku otvorenia trhu, nájsť si a udržať novú prácu. Komisia predloží nové návrhy na zabezpečenie prispôsobivosti a flexibility európskeho pracovného trhu, pričom sa zabezpečí vysoká úroveň sociálnej ochrany („ flexibilná istota“ ). Po strategickej správe o Lisabonskej agende by sa tieto návrhy mohli odraziť v revidovaných integrovaných usmerneniach spolu s dôraznejším zameraním na riešenie nezamestnanosti mládeže a nelegálnej práce. Rok 2008 bude ako prvý celý rok implementácie nových plánov činnosti na roky 2007 - 2013 rozhodujúcim rokom pre európsku kohéznu politiku . Komisia taktiež získa prehľad o konkrétnych výsledkoch dosiahnutých v rámci programov na roky 2000 – 2006 v prospech občanov . S cieľom podporiť a chrániť základné práva a európske občianstvo Komisia navrhne ďalšie opatrenia na konzulárnu ochranu občanov EÚ cestujúcich mimo Únie. Podporia sa základné práva s osobitným dôrazom na práva dieťaťa , ktoré budú vychádzať z osobitných návrhov na riešenie detskej chudoby. Komisia navrhne aj nový program ochrany detí používajúcich internet a nové médiá. Vychádzajúc zo súčasných skúseností v celej EÚ s riešením nelegálnych drog Komisia predloží aj akčný plán EÚ boja proti drogám na roky 2009 – 2012. Komisia spolu s členskými štátmi vyhlási nové iniciatívy na podporu viacjazyčnosti , v ktorej sa odráža kultúrna a jazyková rozmanitosť EÚ a ktorá prispieva k jej prosperite. Tieto iniciatívy sú zamerané na zvýšenie informovanosti o prospešnosti štúdia jazykov pre konkurencieschopnosť, zamestnateľnosť a porozumenie medzi kultúrami. A nakoniec bude Komisia v roku 2008 implementovať Európsky rok dialógu medzi kultúrami na podporu kultúrnej a jazykovej rozmanitosti a aktívneho občianstva. Solidarita: kľúčové činnosti plánované na rok 2008 Klimatické zmeny a životné prostredie • Záväzky po roku 2012 týkajúce sa zníženia emisií CO2 v EÚ na znesiteľnú úroveň pred konferenciou zmluvných strán dohovoru OSN o klimatických zmenách, ktorá sa uskutoční v roku 2009 • Iniciatívy na podporu prispôsobenia sa environmentálnym problémom, trvalo udržateľnej výroby a spotreby • Implementácia právnych predpisov REACH a naštartovanie Európskej agentúry pre chemické látky v Helsinkách • Oznámenie o Globálnom monitoringu životného prostredia a bezpečnosti (GMES) Poľnohospodárska politika a politika rybného hospodárstva • Predstavenie „zdravotnej prehliadky“ reforiem spoločnej poľnohospodárskej politiky (SPP) z rokov 2003 - 2004 • Implementácia jednotnej organizácie spoločného trhu v poľnohospodárstve • Významne preformulovaný regulačný rámec kontroly a presadzovania spoločnej politiky rybného hospodárstva (SPRH) Sociálna solidarita • Implementácia Európskeho sociálneho fondu a Európskeho fondu na prispôsobenie sa globalizácii (EGF) • Návrhy objasňujúce uplatňovanie komunitárneho práva v sociálnych službách, podľa možnosti spoločne s rovnakými kritériami kvality sociálnych služieb všeobecného záujmu pre celú EÚ vyplývajúce z bielej knihy Komisie • Iniciatívy navrhnuté na modernizáciu európskeho pracovného práva, najmä pokiaľ ide o flexibilnú istotu Rovnosť príležitostí • Iniciatívy na boj proti diskriminácii mimo pracovného trhu • Iniciatíva zameraná na zosúladenie rodinného a pracovného života Kohézna politika • Strategické zhodnotenie výsledkov programov kohéznej politiky v rokoch 2000 - 2006 Posilnenie európskeho občianstva a ochrana základných práv • Návrhy na konzulárnu ochranu občanov EÚ • Podpora práv dieťaťa prostredníctvom fóra o právach dieťaťa • Začatie programu ochrany detí používajúcich internet a nové médiá (2009 – 2013) Spravodlivosť a vnútorné záležitosti • Akčný plán EÚ boja proti drogám (2009 – 2012) • Plán azylovej politiky, ktorý je prípravou na druhú fázu spoločného európskeho azylového systému • Legislatívny návrh v oblasti dedičského práva a závetov • Oznámenie o blokovaní bankových účtov Dialóg medzi kultúrami a viacjazyčnosť • Stratégia na podporu viacjazyčnosti v spolupráci s členskými štátmi • Činnosti v rámci Európskeho roka dialógu medzi kultúrami 2.4. Bezpečnosť a sloboda Zabezpečenie voľného pohybu osôb v rámci rozšírenej Únie je pre EÚ kľúčovým cieľom. Dokončenie druhej generácie schengenského informačného systému (SIS II) by malo pripraviť podmienky na vstup ďalších členských štátov EÚ do schengenského priestoru od roku 2008. Haagský program (2005 – 2009) zostáva rámcom na posilnenie spolupráce zameranej na podporu slobody, bezpečnosti a spravodlivosti v EÚ. Uskutočnia sa aj ďalšie činnosti zamerané na boj proti organizovanému zločinu a terorizmu , vrátane opatrení umožňujúcich výmenu informácií medzi orgánmi presadzujúcimi právo a preventívnych opatrení zacielených na radikalizáciu. Komisia navrhne aj ďalšie opatrenia na podporu bezpečnosti a zdravia občanov EÚ, vrátane opatrení, ktoré budú vychádzať zo súčasnej spolupráce v oblasti civilnej ochrany , a úsilia, ktoré zabezpečí a presadí normy EÚ týkajúce sa potravinovej bezpečnosti, zdravia zvierat a starostlivosti o zvieratá a zdravia rastlín . Posilnia sa colné kontroly, najmä tie, ktoré súvisia a bojom proti pašovaniu tovaru, s cieľom zvýšiť bezpečnosť a ochranu spotrebiteľov. Dôjde aj k preskúmaniu právneho rámca EÚ pre farmaceutické výrobky s cieľom zaistiť bezpečnosť liekov, jasné informácie pre pacientov a prístup k bezpečným, efektívnym z hľadiska nákladov a vysoko kvalitným zdravotníckym službám a výrobkom . Komisia sa v roku 2008 zameria na ochranu kritických komunikačných a informačných infraštruktúr a bude riešiť problémy súvisiace so súkromím a bezpečnosťou nových komunikačných sietí. Bezpečnosť a sloboda: kľúčové činnosti plánované na rok 2008 Sloboda pohybu a riadenie vonkajších hraníc EÚ • Implementácia druhej generácie schengenského informačného systému (SIS II) umožňujúca vstup ďalších členských štátov EÚ do schengenského priestoru • Nové opatrenia na riadenie vonkajších hraníc EÚ, vrátane ďalšieho rozvoja Agentúry pre vonkajšie hranice (FRONTEX), zdokonalené prepojenie kontroly morských hraníc sieťami a európskeho systému sledovania hraníc, ktorý pomáha členským štátom zvládať zvyšujúci sa prílev nelegálnych prisťahovalcov • Spustenie vízového informačného systému (VIS) v rámci príprav na spoločnú vízovú politiku Boj proti organizovanému zločinu a terorizmu • Implementácia centrálnej databázy odtlačkov prstov • Začatie politiky riešiacej násilnú radikalizáciu • Posilňovanie spolupráce medzi členskými štátmi prostredníctvom EUROJUSTu pri vyšetrovaní a stíhaní závažnej cezhraničnej a organizovanej kriminality Civilná ochrana • Posilňovanie mechanizmu civilnej ochrany EÚ a rozvíjanie integrovanej stratégie predchádzania katastrofám pri katastrofách vyskytujúcich sa v rámci EÚ alebo v krajinách zapojených do tohto mechanizmu Zdravie a bezpečnosť • Odporúčania pre bezpečnosť pacienta a kvalitu zdravotníckych služieb • Zabezpečenie súladu s normami EÚ pre potravinovú bezpečnosť, zdravie zvierat, starostlivosť o zvieratá a zdravie rastlín • Rozvíjanie právneho rámca pre hodnotenie rizík geneticky modifikovaných potravín a krmív zo strany Európskeho úradu pre bezpečnosť potravín (EÚBP) • Preskúmanie právneho rámca pre lieky • Modernizácia právnych predpisov pre zdravotnícke pomôcky s cieľom zvýšiť bezpečnosť pacientov a používateľov a zároveň zabezpečiť jasné regulačné prostredie • Iniciatíva v oblasti telemedicíny pri zvládaní chronických chorôb (sledovanie zdravia v domácnosti – „home health monitoring“) • Rozvíjanie infraštruktúry pre pripravenosť na krízy v oblasti zdravia a bezpečnosti Ochrana kritických informačných infraštruktúr a posilňovanie dôvery občanov • Iniciatíva v oblasti ochrany kritických komunikačných a informačných infraštruktúr • Iniciatíva v oblasti rešpektovania súkromia a dôvery v informačnej spoločnosti 2.5. Európa ako svetový partner Európa sa musí naďalej usilovať, aby vo svete konala a hovorila silným a jednotným hlasom vychádzajúc z našich spoločných hodnôt a cieľov v dôslednom súlade s našimi vnútornými politikami a aby v plnej miere využívala všetky aktíva a politiky, ktoré má k dispozícii, na ochranu záujmov Únie. Patrí k nim Spoločná zahraničná a bezpečnostná politika (SZBP), Európska bezpečnostná a obranná politika (EBOP), spoločná obchodná politika, rozvojová politika, humanitárna pomoc a vonkajšia dimenzia vnútorných politík. Prepojenie medzi vnútorným a vonkajšími politikami sa postupne stáva pevnejším. Je to zreteľne tak, pokiaľ ide o konkurencieschopnosť, pretože konzistentné a správne navrhnuté vnútorné politiky a dobre fungujúci vnútorný trh v rámci EÚ budú mať dosah na schopnosť európskych spoločností súťažiť na svetovej scéne. Rozhodujúce politiky ako riešenie klimatických zmien a biodiverzita, demografické zmeny a migrácia, terorizmus a organizovaný zločin alebo energetické potreby možno vyriešiť len v celosvetovom kontexte. Rokovania o pristúpení budú pokračovať na základe obnoveného konsenzu v otázke rozširovania a zdokonalených pravidiel prístupového procesu, ktoré boli schválené na Európskej rade v decembri 2006. Pokrok na západnom Balkáne smerom k budúcnosti v Európskej únii zahŕňa vyriešenie budúceho postavenia Kosova. Pozitívny výsledok je zároveň kľúčom k dosiahnutiu pokroku na ceste Srbska do EÚ. Rámcom významných iniciatív zostávajú kľúčové ciele ako sú Európska susedská politika, stratégia pre Afriku, Európsky konsenzus o rozvoji a program vonkajšej konkurencieschopnosti Európy v celosvetovom meradle. Európska susedská politika bude stavať na ročnom hodnotení dosiahnutého pokroku, ktoré sa má uskutočniť koncom roka 2007. Osobitná pozornosť sa bude venovať implementácii odvetvových programov v oblasti migrácie, vzdelávania a energetiky, ako aj podpore obchodných vzťahov, ekonomickej integrácii a podpore mobility. Podporovať by sa mala aj užšia regionálna spolupráca v oblasti Čierneho mora. Zintenzívniť by sa mala práca pri rozvíjaní užších politických a hospodárskych väzieb s partnermi na celom svete – vrátane Ruska, Ukrajiny, Japonska, Kórey, Číny, Indie, ASEAN a Latinskej Ameriky. Posilňovať a sústavne prispôsobovať vývoju spoločných problémov by sa malo Transatlantické partnerstvo odrážajúc kvalitu vzťahov medzi našimi národmi a našu zodpovednosť za prispievanie k medzinárodnému prostrediu, ktoré stimuluje mier, bezpečnosť, prosperitu a trvalo udržateľný rozvoj. Únia sa veľmi snaží zabezpečiť úspešné ukončenie rozhovorov o svetovom obchode v rámci rozvojového kola v Doha a implementáciu ich záverov. Tento globálny rámec doplnia dvojstranné rokovania o novej generácii dohôd o voľnom obchode s novými významnými ekonomikami. Pri uskutočňovaní svojho nového programu globálnej Európy bude Komisia zameriavať svoju pozornosť najmä na dosiahnutie výsledkov v týchto oblastiach: lepší prístup na trh, účinné nástroje na ochranu trhu a lepšia ochrana práv duševného vlastníctva. EÚ posilní svoje inštitucionálne vzťahy s Afrikou na všetkých úrovniach a osobitne s Africkou úniou (AÚ). EÚ a AÚ vypracujú spoločnú stratégiu EÚ – Afrika , v ktorej sa budú definovať nové priority vzťahov EÚ a Afriky a ktorá sa bude implementovať po samite EÚ – Afrika. V roku 2008 sa začne implementácia 10. Európskeho rozvojového fondu (ERF), ktorý je hlavným rámcom na spoluprácu a financovanie medzi Európou a krajinami Afriky, Karibiku a Tichomoria (AKT). Z ERF sa v rokoch 2008 – 2013 poskytne viac ako 22,7 miliárd EUR. Mal by sa taktiež snažiť o súčinnosť s dohodami o hospodárskom partnerstve (EPA), ktoré sa začnú implementovať v roku 2008 a predstavujú základný kameň regionálnej integrácie krajín AKT a ich celkový rozvoj. Bude musieť pokračovať úsilie o stabilizáciu a obnovu na Blízkom východe a v južnej Ázii a naďalej by sa mali posilňovať kapacity Únie v oblasti predchádzania konfliktom, reakcie na krízy a jej mierotvorné kapacity. Komisia bude naďalej posilňovať a konsolidovať kapacity Únie v oblasti reakcie na katastrofy a krízy prostredníctvom koordinovaného využívania všetkých dostupných nástrojov, vrátane núdzovej a humanitárnej pomoci. Volebné pozorovateľské misie a účinná implementácia ostatných ľudských práv a demokratizačných programov budú významným príspevkom k podpore našich základných hodnôt mimo Európskej únie. EÚ by mala aj naďalej plniť záväzky pri zlepšovaní konzistentnosti, efektívnosti a viditeľnosti svojich vonkajších opatrení . Komisia bude pokračovať v rozvíjaní politickej a diplomatickej kultúry vo svojich vonkajších službách. Európa ako svetový partner: kľúčové činnosti plánované na rok 2008 Rozširovanie • Pokračovať v rokovaniach o pristúpení s Chorvátskom a Tureckom na základe obnoveného konsenzu Únie o rozširovaní • Riadenie dôsledkov vyriešenia budúceho postavenia Kosova a jeho vplyv na vzťahy s krajinami v regióne • Implementácia súčasnej siete stabilizačných a asociačných dohôd a napredovanie stabilizačného a asociačného procesu so Srbskom Európske susedstvo a Rusko • Významný pokrok smerom k novej dohode s Ruskom alebo jej implementácia • Významný pokrok smerom k uzatvoreniu rozšírenej dohody s Ukrajinou • Začatie rokovaní o nástupníckych dohodách o partnerstve a spolupráci s Arménskom, Azerbajdžanom, Gruzínskom a Moldavskom • Prehĺbenie vzťahov s Alžírskom, Bieloruskom, Líbyou a Sýriou na základe politického vývoja • Ďalšie prispievanie Európskej únie k mierovému procesu na Blízkom východe a podpora Palestínskeho samosprávneho orgánu Zvyšok sveta • Ukončenie rozvojového kola v Doha a implementácia jeho záverov • Rozvíjanie výsledkov samitu EÚ – AÚ z roku 2007 • Začatie implementácie dohôd o hospodárskom partnerstve a 10. Európskeho rozvojového fondu (ERF) • Prehĺbenie spolupráce s krajinami AKT a inými rozvojovými krajinami, najmä v oblastiach ako je energetika a migrácia, v súlade s akčným plánom v oblasti klimatických zmien v súvislosti s rozvojovou spoluprácou a globálnym prístupom k migrácii • Rozvíjanie výsledkov samitu EÚ – USA z roku 2007 a posilňovanie politických, hospodárskych a obchodných vzťahov so Spojenými štátmi • Pokrok v rokovaniach alebo ukončenie rokovaní o dohodách so strategickými partnermi EÚ Čínou a Indiou, ako aj s inými partnermi v Ázii (ASEAN, Južná Kórea) a Latinskej Amerike (Andské spoločenstvo, Stredná Amerika) • Preskúmanie vzťahov s Brazíliou so zreteľom na prepojenie medzi rokovaním o asociačnej dohode, vrátane dohody o voľnom obchode, s MERCOSUR a na uzatvorenie/implementáciu asociačných dohôd s Andským spoločenstvom a Stredoamerickým spoločenstvom • Prehĺbenie spolupráce s hlavnými producentskými, tranzitnými a spotrebiteľskými krajinami, vrátane podpory trvalo udržateľnej energetiky a energetickej efektívnosti • Pokračovanie v angažovaní sa EÚ v Afganistane a naďalej prispievať k stabilite v perzskom zálive s dôrazom na Irán a Irak 2.6. Lepšia regulácia – v centre každodennej práce Komisie Zjednodušovanie a zdokonaľovanie regulačného prostredia pre podniky a občanov EÚ je hlavnou prioritou Komisie od jej nástupu do funkcie. Komisia podnikla v roku 2006 strategické preskúmanie zlepšeného regulačného programu. V roku 2007 sa zdokonalí systém posudzovania dosahov, začne sa akčný program odstraňovania zbytočného administratívneho zaťaženia vyplývajúceho z právnych predpisov na úrovni EÚ a členských štátov a implementácia aktualizovaného programu zjednodušovania. Realizácia týchto činností bude hlavným cieľom na rok 2008. Výsledky vonkajšieho hodnotenia systému Komisie zameraného na posudzovanie dosahov, ktoré sa očakávajú v marci 2007, spolu s poznatkami z činnosti Rady pre posudzovanie dosahov umožní Komisii zistiť, kde treba zlepšiť jej vnútorné usmernenia na posudzovanie dosahov a podporu. Európsky parlament, Rada a Komisia by mali v roku 2008 zhodnotiť implementáciu medziinštitucionálneho „spoločného prístupu k posudzovaniu dosahov“, k uzatvoreniu ktorého došlo v polovici roku 2006. Vykonávanie merania administratívnych nákladov, ktoré sa navrhuje v akčnom programe prijatom v januári 2007, sa skončí v novembri 2008. V spolupráci s členskými štátmi bude Komisia naďalej tvrdo presadzovať významné a preukázateľné zníženie administratívneho zaťaženia, ktorému sú vystavené podniky EÚ . Uskutočňovanie iniciatív stanovených vo viacročnom programe zjednodušovania bude v roku 2008 pokračovať, pričom sa postupne zaradí väčší počet návrhov na zjednodušenia s cieľom znížiť administratívne zaťaženie. V roku 2008 by sa mal taktiež dokončiť program Komisie v oblasti kodifikácie súčasných právnych predpisov vo všetkých úradných jazykoch ako celku . Lepšie presadzovanie komunitárneho práva aj prostredníctvom lepšieho dialógu s členskými štátmi s cieľom zabezpečiť jeho včasnú implementáciu a efektívne a spravodlivé uplatňovanie zostane v roku 2008 pre Komisiu prioritou vyplývajúcou z oznámenia o uplatňovaní komunitárneho práva, ktoré sa má prijať v roku 2007. 2.7. Zlepšovanie komunikácie a komunikačné priority na rok 2008 Komunikácia s občanmi o európskych otázkach zostáva v roku 2008 pre Európsku komisiu rozhodujúcou úlohou. Tejto úlohe budú venovať trvalé úsilie sekcie v Bruseli, zastúpenia, ako aj delegácie Komisie v tretích krajinách. Hlavné komunikačné priority na rok 2008 by mali odrážať politické priority stanovené v ročnej politickej stratégii, ako aj výsledky prieskumov, v ktorých sa odrážajú záujmy občanov a najnovšie skúsenosti v oblasti efektívnej komunikácie. Najnovšie prieskumy ukazujú, že hlavné obavy občanov EÚ sú sociálna dimenzia EÚ v kontexte globalizácie (najmä pracovné miesta a strach z nezamestnanosti), ako aj migrácia . Zvyšuje sa záujem o energiu a klimatické zmeny . Problémy ako globalizácia a dosiahnutie trvalo udržateľného rozvoja v jeho troch dimenziách (ekonomickej, sociálnej a environmentálnej) sa bude musieť samozrejme začleniť do každej z priorít v oblasti komunikácie. Doterajšie skúsenosti poukázali na tieto prvky, ktoré sú kľúčové pre úspech komunikačných stratégií: - Musia sa zvoliť konkrétne otázky , s ktorými sa občania môžu ľahšie stotožniť. Európske inštitúcie by mali zohrávať jasnú úlohu v oblastiach, v ktorých komunikujú. - Komunikácia musí „ byť miestna “ a odkaz by mal byť prispôsobený pre rôzne publikum, odvetvia alebo krajiny. - Rozhodujúce sú dobré plánovanie a koordinácia . Na základe uvedených skutočností a politických priorít definovaných v politickej stratégii na rok 2008 by mala Komisia zamerať svoje úsilie na tieto komunikačné priority: Komunikačné priority navrhnuté na rok 2008 • Preskúmanie rozpočtu • Preskúmanie jednotného trhu • Zhodnotenie sociálnej situácie • Migrácia • Inštitucionálne usporiadanie • Energetika a klimatické zmeny • Úloha EÚ vo svete Popri sústreďovaní úsilia a zdrojov na kľúčové priority, bude Komisia naďalej vyvíjať a prehlbovať úsilie pri zlepšovaní komunikácie v Európe vo všetkých oblastiach politiky. 3. ČASť II: VšEOBECNÝ RÁMEC PRE ľUDSKÉ A FINANčNÉ ZDROJE NA ROK 2008 3.1. Ľudské zdroje 3.1.1. Posilnenie v súvislosti s rozšírením Na základe odhadov Komisie schválil rozpočtový orgán ďalšie ľudské zdroje v počte 3 960 osôb potrebné v období 2003 - 2008, aby umožnil Komisii rozšíriť jej činnosť v súvislosti s rozšírením o desať nových členských štátov a plniť inštitucionálne úlohy. V roku 2008 bude Komisia požadovať zostávajúcich 640 dodatočných pracovných miest, aby mohla jej činnosť dosiahnuť potrebné tempo. Komisia v súlade so svojim oznámením o dôsledkoch pristúpenia Bulharska a Rumunska v oblasti ľudských zdrojov, ktoré sa odhadujú na 850 nových zamestnancov v období 2006 – 2009, v roku 2008 požaduje 250 nových pracovných miest. Aj na rok 2008 požaduje Komisia ďalších 890 zamestnancov, aby mohla zvládnuť zvyšujúce sa množstvo úloh v dôsledku rozšírenia a uskutočňovať svoje štyri politické priority, pokiaľ súvisia s rozšírenou Úniou (v oblastiach, ktoré súvisia s rozšírenou Európu). V priebehu celého roka bude taktiež pozorne sledovať prijímanie občanov nových členských štátov, aby zabezpečila, že jej útvary splnia ciele v oblasti prijímania zamestnancov, ktoré Komisia stanovila pre EÚ-12. Preskúma sa aj konečné prideľovanie do útvarov na rok 2008, vzhľadom na jednotlivé výkony útvarov pri dosahovaní týchto cieľov v roku 2007. 3.1.2. Prispievanie do centrálneho fondu presunov Okrem nových pracovných miest bude Komisia aktívne presúvať zamestnancov, aby mohla nezávisle od rozšírenia uskutočniť prioritné iniciatívy. V rámci týchto priorít Komisia zamýšľa otvoriť a zmodernizovať delegácie a posilniť ich súčasnú sieť. Primeraná pozornosť sa bude venovať aj auditu a s ním súvisiacim úlohám v odvetví výskumu. Určenie negatívnych priorít a rozsah vnútorných presunov je základným prvkom posudzovania každej žiadosti útvarov o nové zdroje. Komisia sa taktiež zaviazala presúvať zamestnancov medzi útvarmi a tento cieľ dosiahne rovnako ako v minulých rokoch vytvorením centrálneho fondu presunov, ktorý sa vzťahuje celkovo na všetkých pracovníkov a je stanovený na 1 % zamestnancov. Úspory ľudských zdrojov na základe externalizácie (výkonné agentúry) budú taktiež presmerované so zreteľom na tieto priority. Tieto zdroje budú smerovať do priorít určených rozpočtovým orgánom a v tomto oznámení. Rovnako ako minulý rok pridelí Komisia krátkodobé pracovné miesta na plnenie dočasných úloh, čo by malo prispieť k flexibilnejšiemu a dynamickejšiemu procesu prideľovania v budúcich rokoch. 3.1.3. Ďalšie ľudské zdroje, ktoré sa majú prideliť na štyri politické priority Nasledujúca tabuľka uvádza celkový prehľad ľudských zdrojov podľa priority a zdroja, ktoré sú podľa očakávaní potrebné na uskutočňovanie nových iniciatív a posilnenie prebiehajúcich činností. Tabuľka 1 – Prideľovanie ľudských zdrojov na priority politickej stratégie na rok 2008 (RPS) Priority RPS v roku 2008 | Nové zdroje v súvislosti s rozšírením | Presuny medzi sekciami | Presuny v rámci sekcií | Zdroje na realizáciu priorít spolu | 1. Prosperita | 123 | 46 | 53 | 222 | 2. Solidarita | 125 | 20 | 79 | 224 | 3. Bezpečnosť | 100 | 27 | 12 | 139 | 4. Vonkajšia projekcia | 77 | 109 | 27 | 213 | Rozšírenie súčasných činností v rozšírenej Únii (vrátane postupného ukončenia predvstupových činností) alebo iné zmeny pracovného zaťaženia | 465 | 85 | 107 | 657 | SPOLU | 890 | 287 | 278 | 1 455 | Prideľovanie nových zdrojov súvisiacich s rozšírením podľa jednotlivých politických oblastí sa stanoví počas prípravy predbežného návrhu rozpočtu (PNR) na rok 2008, vrátane rozpisu na stále pracovné miesta a externých zamestnancov. Komisia okrem toho začala priebežné preskúmavanie svojich ľudských zdrojov, ako to navrhol Európsky parlament. Keďže sa táto politická stratégia na rok 2008 zameriava hlavne na celkové potreby v súvislosti s rozšírením a na presuny pracovníkov, ktorými sa riešia politické zmeny, z roku 2007 na rok 2008, pri priebežnom preskúmaní by sa mali definovať perspektívy do budúcnosti, mohlo by však mať dosah aj na ich konečné pridelenie na rok 2008. Niektoré pracovné miesta na rok 2008 sa budú zodpovedajúcim spôsobom prideľovať len na základe výsledkov tohto preskúmania. 3.2. Zmeny v prideľovaní finančných zdrojov RPS na rok 2008 je druhou politickou stratégiou podľa finančného rámca na roky 2007 – 2013. Nedávno bola prijatá väčšina právnych aktov pre nové programy a finančné plánovanie (z mája 2006) bolo podľa potreby upravené (v januári 2007) tak, aby zodpovedalo prijatým právnym základom. V niektorých prípadoch ku konečnému prijatiu ešte nedošlo, čo môže mať vplyv na profil výdavkov. Preto je možné predfinancovať určité iniciatívy na rok 2008 bez toho, aby to ovplyvnilo rezervy, ktoré sú k dispozícii v rozpočtových kapitolách tak, že sa spätne dofinancujú tie programy, ktorých začatie sa upravuje s cieľom zohľadniť najmä neskoršie prijatie príslušných právnych základov. Zmeny v prideľovaní finančných zdrojov uvedené v nasledujúcej tabuľke odrážajú priority na rok 2008. Tabuľka 2 – Zmeny vo finančných zdrojoch odrážajúce priority na rok 2008 v porovnaní s finančným plánovaním na roky 2008 - 2013 (Predbežné údaje) | Orientačné zmeny vo finančných zdrojoch | Priority a oblasti politiky | Prostriedky pridelené na záväzky (v miliónoch EUR) | 2008 | 2009-2013 | Priorita 1 | Energetika a doprava | 9.8 | 90.1 | Priorita 2 | Životné prostredie | 2.0 | 10.6 | Priorita 3 | Sloboda, bezpečnosť a spravodlivosť | 13.4 | 16.4 | Priorita 4 | Vonkajšie vzťahy | 2.0 | 10.0 | Rozvoj | 21.1 | 59.0 | SPOLU | 48.3 | 186.1 | 3.2.1. Finančné dôsledky priority „Prosperita“ Výdavková kapitola 1a s celkovou sumou 9 776,4 milióna EUR plánovanou na rok 2008 zahŕňa kľúčové programy Lisabonskej stratégie: programy Výskum, Celoživotné vzdelávanie (LLL), Konkurencieschopnosť a inovácia (CIP) a Transeurópska dopravná sieť (TEN-T). Všetky tieto programy budú prispievať k prehlbovaniu dynamickosti a konkurencieschopnosti európskej ekonomiky. Prijaté boli všetky príslušné právne základy s výnimkou TEN-T. V oblasti dopravy sa navrhuje zvýšiť v roku 2008 finančné zdroje pre Európsku železničnú agentúru (ERA), Európsku námornú bezpečnostnú agentúru (EMSA), Európsku agentúru pre bezpečnosť letectva (EASA) a Dozorný orgán pre program Galileo (GSA) celkovo o 9,8 milióna EUR Bude to však čiastočne kompenzované znížením v programe TEN-T, takže nedôjde k zmene rezervy, ktorá je k dispozícii pod výdavkovou kapitolou 1a. Situácia týchto agentúr na obdobie rokov 2009 – 2013 sa zhodnotí v neskoršom štádiu. 3.2.2. Finančné dôsledky priority „Solidarita“ Ďalšie 2 milióny EUR sa naplánujú pod výdavkovou kapitolou 2 na pokrytie doplnkových činností Európskej agentúry pre životné prostredie (EEA), ktoré sú podstatné pre poskytovanie spoľahlivých a včasných informácií na podporu politiky. Budú sa zameriavať na globálne zmeny monitorovania klimatického vývoja, biodiverzitu a posudzovanie ekosystémov, ktoré musí Európa riešiť ako prioritu. Ostatné iniciatívy vo výdavkovej kapitole 2 sa budú v prípade potreby financovať prostredníctvom presunov v rámci súčasného finančného plánovania. 3.2.3. Finančné dôsledky priority „Bezpečnosť“ Iniciatíva vo výdavkovej kapitole 3a „Vytvorenie jednotného priestoru spravodlivosti v trestných a občianskoprávnych veciach“ sa posilní ďalšími 2,5 miliónmi EUR pre EUROJUST v každom roku finančného plánovania na roky 2008 – 2013. EUROJUST stimuluje a zlepšuje koordináciu vyšetrovania a stíhania medzi príslušnými orgánmi v členských štátoch tým, že podporuje rozvíjanie európskeho priestoru slobody, bezpečnosti a spravodlivosti. Kompenzovať sa to bude znížením v iných programoch pod rovnakou výdavkovou kapitolou. S cieľom posilniť iniciatívu „Spoločné riadenie vonkajších hraníc “ sa navrhuje zvýšiť v roku 2008 zdroje agentúry FRONTEX o 10,9 milióna EUR. Po tomto zvýšení nad pôvodný finančný plán bude nasledovať ďalšie predfinancovanie v roku 2009 vo výške 6,9 milióna EUR a v roku 2010 vo výške 7 miliónov EUR. Zvýšenie v rokoch 2009 a 2010 však bude kompenzované nulovým zvýšením v roku 2011. Rovnako ako v prípade EUROJUSTu sa v roku 2008 získa ďalších 10,9 milióna EUR úpravou súm pre tie programy, ktorých začatie sa oneskorilo. V oblasti riadenia vonkajších hraníc bude Komisia budovať na výsledkoch hodnotenia agentúry FRONTEX z roku 2007, vrátane prípadného rozšírenia úloh tak, aby zahŕňali otázky bezpečnosti v súvislosti s tovarom, implementáciu rýchlych pohraničných zásahových tímov a prípravy nových návrhov na ďalší rozvoj stratégie integrovaného riadenia hraníc. V roku 2007 sa má prijať a v roku 2008 implementovať niekoľko základných nástrojov: vízový kódex, vízový informačný systém a nový právny rámec organizácie konzulárnych služieb na spracovanie žiadostí o víza, čo si vyžiada aktívnejšiu úlohu Komisie v oblasti miestnej konzulárnej spolupráce. 3.2.4. Finančné dôsledky priority „Vonkajšia projekcia“ Pod výdavkovou kapitolou 4, Vonkajšia projekcia, sa navrhuje pridať k finančnému plánu na rok 2008 ďalších 23,1 milióna EUR. Väčšia časť tejto sumy, 19,5 milióna EUR, je určená na dve nové iniciatívy súvisiace s klimatickými zmenami a obnoviteľnými energiami, s viacročnými dosahmi, ktoré Komisia oznámila v rámci svojho balíka opatrení v oblasti energetiky a klimatických zmien z januára 2007. Prvá iniciatíva je Aliancia za politiku v oblasti globálnej klímy, ktorej cieľom je podporovať činnosti zamerané na adaptáciu a zmierňovanie dosahu klimatických zmien v rozvojových krajinách. Platnosť pôvodných záväzkov podľa Kjótskeho protokolu sa skončí v roku 2012 a najneskôr do roku 2009 bude potrebné dohodnúť sa na ďalších záväzkoch medzinárodného spoločenstva. Komisia nastolila ambiciózny návrh na zníženie emisií a obmedzenie zvýšenia teploty maximálne o 2° C. Tento návrh bude úspešný, iba ak jeho ciele prijme čo najviac rozvojových krajín. Aliancia za politiku v oblasti globálnej klímy bude svoje úsilie sústreďovať na budovanie politickej koalície medzi EÚ a rozvojovými krajinami, ktoré bude podporovať zdrojmi na investície týchto krajín najmä v oblasti adaptácie. Navrhnutý prísľub 50 miliónov EUR v období rokov 2008 – 2010, vrátane 10 miliónov EUR v roku 2008, bude pôsobiť ako katalyzátor podobných príspevkov zo strany členských štátov EÚ, ktoré majú podľa očakávania financovať túto iniciatívu najväčším dielom. Zvážiť treba aj ďalšie príspevky a súčinnosť Európskeho rozvojového fondu (ERF). Príspevky Komisie budú mať formu grantov. Druhá iniciatíva má posilniť Svetový fond pre energetickú účinnosť a obnoviteľnú energiu (Global Energy Efficiency and Renewable Energy Fund - GEEREF). GEEREF je inovačný verejno-súkromný mechanizmus financovania navrhnutý na mobilizáciu značných súkromných fondov v prospech projektov v oblasti energetickej účinnosti a obnoviteľnej energie v rozvojových krajinách a krajinách s transformujúcim sa hospodárstvom. Značný príspevok z rozpočtu EÚ je podstatný pre naštartovanie fondu. Komisia navrhla pre GEEREF na obdobie rokov 2007 – 2010 príspevok 80 miliónov EUR. Aby sa splnil tento cieľ, pridajú sa k pôvodnému finančnému plánu pre GEEREF na roky 2008 – 2010 tri ďalšie tranže po 9,5 milióna EUR. Financie, ktoré poskytne Aliancia za politiku v oblasti globálnej klímy, doplnia súkromné financovanie GEEREF podporou verejných investícií do adaptácie. Ďalšie zdroje pre tieto dve iniciatívy sú vyčlenené na oblasť politiky „Rozvoj“ v rámci tematického programu „Životné prostredie a trvalo udržateľné riadenie prírodných zdrojov, vrátane energie“ (ENRTP). Ďalšie 2 milióny EUR sú vyčlenené na iniciatívu „EÚ vo svete: Smerom ku komunikačnej stratégii pre vonkajšiu politiku Európskej únie, 2006 – 2009“ (C(2006) 329). Zvýšenie úrovne informovanosti o vonkajších politikách EÚ a ich pochopenie je pre EÚ cieľ s vysokou prioritou, ako je stanovené v strategickom dokumente „Európa vo svete“, ktorý bol predložený na Európskej rade v júni 2006. Toto zvýšenie umožní rozšíriť súčasné činnosti (zamerané hlavne na európsku susedskú politiku a SZBP/EBOP) tak, aby zahŕňali témy ako je krízový manažment a vonkajšie aspekty politiky v oblasti energií a klimatických zmien. Ďalších 1,6 milióna EUR sa poskytuje na posilnenie činností v oblasti výskumu a zvyšovania informovanosti, čo napomôže informovanosti a formovaniu diskusie o rozvoji a tvorbe politiky na európskej úrovni. V súlade s Európskym konsenzom o rozvoji Komisia a členské štáty vypracujú európsku výskumnú sieť s cieľom rozvíjať analytické kapacity na podporu tvorby rozvojovej politiky, a najmä vypracovať z analytického hľadiska dobre podloženú správu o európskom rozvoji. Po úspešnej pilotnej skúsenosti v roku 2006, ktorá sa má zopakovať v roku 2007, v súčasnosti existuje silný konsenzus, pokiaľ ide o zavedenie Európskych rozvojových dní ako hlavného podujatia EÚ a medzinárodného rozvojového programu, do ktorého sa zapoja všetky hlavné strany zainteresované na rozvoji. V oblasti politiky „Dane a colná únia“ sa prijme opatrenie na podporu medzinárodného dialógu o dani a na zaistenie členstva EÚ v Svetovej colnej organizácii (WCO). 3.2.5. Prehľad zmien podľa výdavkových kapitol finančného rámca (v miliónoch EUR) | VÝDAVKOVÉ KAPITOLY | 2008 | Projekcia 2009 - 2013 | Pôvodný* plán | Zmeny RPS | Revidovaný plán | Pôvodný* plán | Zmeny RPS | Revidovaný plán | 1a. Konkurencieschopnosť pre rast a zamestnanosť | Strop FR – výdavková podkapitola 1a | 9,847.0 | 9,847.0 | 65,222.0 | 65,222.0 | Spolu výdavková podkapitola 1a | 9,776.4 | 0.0 | 9,776.4 | 64,462.9 | 0.0 | 64,462.9 | Rezerva | 70.6 | 70.6 | 759.1 | 759.1 | 1b. Kohézia pre rast a zamestnanosť | Strop FR – výdavková podkapitola 1b | 46,888.8 | 46,888.8 | 245,301.1 | 245,301.1 | Spolu výdavková podkapitola 1b | 46,888.8 | 0.0 | 46,888.8 | 245,301.1 | 0.0 | 245,301.1 | Rezerva | 0,0 | 0.0 | 0.0 | 0.0 | 2. Ochrana a riadenie prírodných zdrojov | Strop FR - výdavková kapitola 2 | 58,800,0 | 58,800.0 | 300,974.0 | 300,974.0 | Spolu výdavková kapitola 2 | 58,742,8 | 2.0 | 58,744.8 | 300,639.5 | 10.6 | 300,650.1 | Rezerva | 57.2 | 55.2 | 334.5 | 323.9 | 3a. Sloboda, bezpečnosť a spravodlivosť | Strop FR - výdavková kapitola 3a | 747.0 | 747.0 | 6,170.0 | 6,170.0 | Spolu výdavková kapitola 3a | 714.2 | 0.0 | 714.2 | 5,840.6 | 0.0 | 5,840.6 | Rezerva | 32.8 | 32.8 | 329.4 | 329.4 | 3b. Občianstvo | Strop FR - výdavková kapitola 3b | 615.0 | 615.0 | 3,416.0 | 3,416.0 | Spolu výdavková kapitola 3b | 597.3 | 0.0 | 597.3 | 3,310.5 | 0.0 | 3,310.5 | Rezerva | 17.7 | 17.7 | 105.5 | 105.5 | 4. EÚ ako globálny partner | Strop FR - výdavková kapitola 4 | 7,002.0 | 7,002.0 | 42,355.0 | 42,355.0 | Spolu výdavková kapitola 4** | 6,644.8 | 23.1 | 6,667.9 | 41,080.4 | 70.0 | 41,150.4 | Rezerva | 357.2 | 334.1 | 1,274.6 | 1,204.6 | * Aktualizácia z januára 2007 | ** Upravené, aby sa zohľadnilo nadobudnutie účinnosti nového mechanizmu tvorby rezervy pre Garančný fond. | Ako už bolo vysvetlené, vyčlenenie vyšších finančných zdrojov pre iniciatívy pod výdavkovou kapitolou 1a a výdavkovou kapitolou 3a nebude mať účinok na rezervy pod týmito výdavkovými kapitolami, pretože tieto zvýšenia budú kompenzované znížením pri ostatných programoch, ktorých implementácia sa v niekoľkých prvých rokoch pravdepodobne oneskorí. Pri výdavkovej kapitole 2 sa rezerva zníži o 2 milióny EUR. Pri výdavkovej kapitole 3b nie je v pláne žiadna zmena. Nové priority pod výdavkovou kapitolou 4 si v roku 2008 vyžadujú posilnenie vo výške 23,1 milióna EUR, ktoré sa má v nasledujúcich rokoch konsolidovať ďalšími 70 miliónmi EUR. Po zmenách v spôsobe tvorby rezervy Garančného fondu pre vonkajšie opatrenia[1] sa vo všeobecnom rozpočte nebude v roku 2008 požadovať žiadna nová tvorba rezerv. Čiastka 200 miliónov EUR vyčlenená na tento účel v pláne bude teda k dispozícii. Čistým výsledkom oboch zmien sa vytvorí rezerva vo výške 334 miliónov EUR, ktorá umožní primeraným spôsobom reagovať na budúce potreby, napríklad v súvislosti s výsledkom rokovaní o konečnom postavení Kosova a o následnej úlohe EÚ, ako aj v súvislosti s mierovým procesom na Blízkom východe[2]. V závislosti od vývoja medzinárodnej situácie v nasledujúcich týždňoch bude možno potrebné začleniť do predbežného návrhu rozpočtu (PNR) ďalšie požiadavky. [1] Nariadenie Rady (ES, Euratom) č. 89/2007 z 30. januára 2007, ktorým sa mení a dopĺňa nariadenie Rady (ES, Euratom) č. 2728/94, ktorým sa zriaďuje Garančný fond pre vonkajšie opatrenia, Ú. v. EÚ L 22 z 31.1.2007. [2] Čiastky, ku ktorým sa Komisia zaviazala v januári 2007 na parížskej konferencii o rekonštrukcii Libanonu, sú v plnej výške pokryté v plánovanom rozpočte.